**คู่มือสำหรับประชาชน : การควบคุมการเลี้ยงหรือการปล่อยสัตว์**

**หน่วยงานที่ให้บริการ :**องค์การบริหารส่วนตำบลนาเคียนอำเภอเมืองนครศรีธรรมราชจังหวัดนครศรีธรรมราชกระทรวงมหาดไทย

**หลักเกณฑ์ วิธีการ เงื่อนไข (ถ้ามี) ในการยื่นคำขอ และในการพิจารณาอนุญาต**

โดยที่พระราชบัญญัติการสาธารณสุขพ.ศ.๒๕๓๕มาตรา๒๙บัญญัติให้องค์การบริหารส่วนตำบลมีอำนาจในการออกข้อบัญญัติองค์การบริหารส่วนตำบลว่าด้วยการควบคุมการเลี้ยงสัตว์หรือปล่อยสัตว์เพื่อการควบคุมการเลี้ยงสัตว์หรือปล่อยสัตว์ในสถานที่ราชการหรือสวนสาธารณะได้  
  
เนื่องด้วยการเลี้ยงสัตว์จะเป็นกิจกรรมหนึ่งที่อาจมีผลกระทบต่อสภาวะการสุขาภิบาลสิ่งแวดล้อมของชุมชนหากการเลี้ยงสัตว์นั้นอยู่ในทำเลที่ไม่เหมาะสมเช่นการเลี้ยงสัตว์ใต้ถุนบ้านการเลี้ยงสัตว์ใกล้แหล่งน้ำบริโภคเป็นต้นหรือการเลี้ยงสัตว์ที่ไม่ถูกสุขลักษณะหรือเลี้ยงสัตว์ในปริมาณที่มากเกินไปไม่มีการบำบัดน้ำเสียที่เกิดจากการประกอบกิจการทำให้เกิดสภาวะที่เป็นแหล่งเพาะพันธุ์แมลงวันเกิดกลิ่นเหม็นเป็นที่รบกวนสภาวะความเป็นอยู่และสุขภาพของประชาชนในเขตองค์การบริหารส่วนตำบลจึงเห็นเป็นการสมควรกำหนดให้มีการควบคุมการเลี้ยงสัตว์หรือปล่อยสัตว์  
  
ตามความแห่งพระราชบัญญัติการสาธารณสุขพ.ศ.๒๕๓๕มาตรา๒๙และมาตรา๓๐  
  
อาศัยอำนาจตามความในมาตรา๗๑แห่งพระราชบัญญัติสภาตำบลและองค์การบริหารส่วนตำบลพ.ศ.๒๕๓๗และที่แก้ไขเพิ่มเติมจนถึงปัจจุบัน (ฉบับที่๕) พ.ศ.๒๕๔๖ประกอบกับความตามมาตรา๒๙และมาตรา๓๐แห่งพระราชบัญญัติการสาธารณสุขพ.ศ.๒๕๓๕องค์การบริหารส่วนตำบลนาเคียนโดยความเห็นชอบของสภาองค์การบริหารส่วนตำบลนาเคียนและนายอำเภอเมืองนครศรีธรรมราชจึงได้กำหนดหลักเกณฑ์วิธีการและเงื่อนไขในการยื่นคำขอไว้ถือปฏิบัติดังนี้  
  
๑. ใช้บังคับในเขตพื้นที่องค์การบริหารส่วนตำบลนาเคียน  
  
๒. &ldquo;สัตว์&rdquo; หมายความว่าสัตว์ทุกชนิดไม่ว่าจะเป็นสัตว์เลี้ยงหรือสัตว์ป่าหรือสัตว์ชนิดอื่นๆที่คนสามารถนำมาเลี้ยงได้  
  
๓. &ldquo;การเลี้ยงสัตว์&rdquo; หมายความว่าการมีสัตว์ไว้ในครอบครองหรือปล่อยให้อยู่นอกสถานที่เลี้ยงสัตว์โดยปราศจากการควบคุม  
  
๔. &ldquo;เจ้าของสัตว์&rdquo; หมายความว่าผู้ครอบครองสัตว์ด้วย  
  
๕. &ldquo;สถานที่เลี้ยงสัตว์&rdquo; หมายความว่าคอกสัตว์กรงสัตว์ที่ขังสัตว์หรือที่เลี้ยงสัตว์  
  
๖. ให้องค์การบริหารส่วนตำบลเป็นเขตควบคุมการเลี้ยงสัตว์ดังต่อไปนี้  
  
๑) ช้าง๖) แพะ๑๑) สุนัข  
  
๒) ม้า๗) แกะ๑๒) แมว  
  
๓) โค๘) ห่าน๑๓) งู  
  
๔) กระบือ๙) เป็ด๑๔) จระเข้  
  
๕) สุกร๑๐) ไก่๑๕) นก  
  
๗. ห้ามมิให้มีการเลี้ยงสัตว์ดุร้ายต่างๆสัตว์มีพิษร้ายสัตว์ต้องห้ามตามกฎหมาย  
  
๘. ห้ามเลี้ยงหรือปล่อยสัตว์ประเภทช้างม้าโคกระบือสุกรแพะแกะในเขตพื้นที่ต่อไปนี้โดยเด็ดขาด  
  
๘.๑พื้นที่สวนสาธารณะในเขตองค์การบริหารส่วนตำบล  
  
๘.๒พื้นที่สถานที่ราชการในเขตองค์การบริหารส่วนตำบล  
  
๙. นอกจากการเลี้ยงสัตว์ตามปกติวิสัยแล้วเจ้าของสัตว์จะต้องปฏิบัติดังต่อไปนี้  
  
๙.๑จัดให้มีสถานที่เลี้ยงสัตว์ที่มั่นคงแข็งแรงตามความเหมาะสมแก่ประเภทและชนิดของสัตว์และมีขนาดเพียงพอแก่การดำรงชีวิตของสัตว์มีแสงสว่างและการระบายอากาศที่เพียงพอมีระบบการระบายน้ำและสิ่งโสโครกที่ถูกสุขลักษณะ  
  
๙.๒รักษาสถานที่เลี้ยงสัตว์ให้สะอาดอยู่เสมอ  
  
๙.๓กำจัดซากสัตว์และมูลสัตว์ให้ถูกสุขลักษณะ  
  
๙.๔จัดให้มีการสร้างภูมิคุ้มกันโรคในสัตว์เพื่อป้องกันโรคสัตว์ติดคน  
  
๙.๕ให้เลี้ยงสัตว์ภายในสถานที่ของคน  
  
๙.๖ไม่เลี้ยงสัตว์ในสถานที่ที่นายกองค์การบริหารส่วนตำบลกำหนด  
  
๑๐. ในกรณีที่มีเหตุการณ์สงสัยว่าสัตว์ที่เลี้ยงนั้นเป็นโรคอันอาจเป็นอันตรายแก่สุขภาพของบุคคลทั่วไปให้เจ้าของสัตว์แยกสัตว์นั้นไว้ต่างหากและแจ้งให้องค์การบริหารส่วนตำบลทราบและต้องปฏิบัติตามคำแนะนำของสัตว์แพทย์  
  
๑๑. ให้นายกองค์การบริหารส่วนตำบลนาเคียนมีอำนาจกำหนดเขตควบคุมการปล่อยสัตว์เฉพาะในเขตท้องที่ใดท้องที่หนึ่งหรือเต็มพื้นที่องค์การบริหารส่วนตำบล  
  
ความในข้อ๑๑ไม่ใช้บังคับแก่การปล่อยสัตว์เพื่อการกุศลตามประเพณีหรือเพื่อการขยายพันธุ์  
  
๑๒. เจ้าของสัตว์จะต้องควบคุมดูแลสัตว์ของตนมิให้ก่ออันตรายหรือเหตุรำคาญแก่ผู้อื่น  
  
๑๓. เจ้าของสัตว์ไม่ปฏิบัติการตามข้อ๗หรือละเว้นการปฏิบัติการจนเป็นเหตุรำคาญแก่ผู้อื่นเจ้าพนักงานท้องถิ่นมีอำนาจในการดำเนินการตามาตรา๓๐แห่งพระราชบัญญัติสาธารณสุขพ.ศ.๒๕๓๕ดังนี้  
  
๑๓.๑กักสัตว์ดังกล่าวไว้เป็นเวลาอย่างน้อย๓๐วันถ้าพ้น๓๐วันแล้วไม่มีเจ้าของมาแสดงตัวขอรับสัตว์นั้นคืนให้สัตว์นั้นเป็นของราชการส่วนท้องถิ่น  
  
๑๓.๒กรณีกักสัตว์ดังกล่าวไว้แล้วมีเจ้าของมาขอรับภายใน๓๐วันเจ้าของสัตว์นั้นจะต้องเสียค่าใช้จ่ายสำหรับเลี้ยงสัตว์ตามที่ราชการส่วนท้องถิ่นได้ใช้จ่ายจริงแก่ราชการส่วนท้องถิ่นนอกจากนั้นจะต้องเสียค่าปรับอีกตามโทษที่กำหนดไว้ในมาตรา๗๓วรรค๒ซึ่งอยู่ในดุลยพินิจของเจ้าพนักงานท้องถิ่นหรือผู้ซึ่งเจ้าพนักงานท้องถิ่นมอบหมายว่าจะปรับเท่าใดหรือไม่ปรับก็ได้  
  
๑๓.๓กรณีที่การกักสัตว์ระหว่างรอเจ้าของมารับคืนอาจก่อให้เกิดอันตรายต่อสัตว์นั้นหรือสัตว์อื่นหรือต้องเสียค่าใช้จ่ายเกินสมควรเจ้าพนักงานท้องถิ่นจะขายหรือขายทอดตลาดสัตว์นั้นก่อนครบกำหนด๓๐วันก็ได้แล้วหักค่าใช้จ่ายและเก็บส่วนที่เหลือแทนสัตว์ได้  
  
๑๓.๔เมื่อเจ้าของมารับคืนภายใน๓๐วันให้คืนส่วนที่เหลือเก็บไว้แทนสัตว์แก่เจ้าของส่วนโทษปรับนั้นขึ้นอยู่กับดุลยพินิจของเจ้าพนักงานท้องถิ่นหรือผู้ซึ่งเจ้าพนักงานท้องถิ่นมอบหมาย  
  
๑๓.๕กรณีที่ปรากฏว่าสัตว์นั้นเป็นโรคติดต่ออันอาจเป็นอันตรายต่อประชาชนเจ้าพนักงานท้องถิ่นมีอำนาจทำลายหรือจัดการตามสมควรได้ทันทีไม่ต้องรอเจ้าของหรือรอให้ครบกำหนด๓๐วัน

**ช่องทางการให้บริการ**

|  |  |
| --- | --- |
| **สถานที่ให้บริการ**  องค์การบริหารส่วนตำบลนาเคียนหมู่ที่๗ตำบลนาเคียนอำเภอเมืองจังหวัดนครศรีธรรมราช/ติดต่อด้วยตนเองณหน่วยงาน  (หมายเหตุ: -) | **ระยะเวลาเปิดให้บริการ** เปิดให้บริการวันจันทร์ถึงวันศุกร์ (ยกเว้นวันหยุดที่ทางราชการกำหนด) ตั้งแต่เวลา 08:30 - 16:30 น. (มีพักเที่ยง) |

**ขั้นตอน ระยะเวลา และส่วนงานที่รับผิดชอบ**

**ระยะเวลาในการดำเนินการรวม :**46 วัน

| **ลำดับ** | **ขั้นตอน** | **ระยะเวลา** | **ส่วนที่รับผิดชอบ** |
| --- | --- | --- | --- |
| 1) | **การตรวจสอบเอกสาร**  ผู้ขอรับใบอนุญาตตรวจสอบยื่นคำขออนุญาตการควบคุมการเลี้ยงหรือปล่อยสัตว์  (หมายเหตุ: -) | 10 นาที | องค์การบริหารส่วนตำบลนาเคียนอำเภอเมืองนครศรีธรรมราชจังหวัดนครศรีธรรมราช |
| 2) | **การตรวจสอบเอกสาร**  เจ้าหน้าที่ตรวจสอบความถูกต้องของคำขอกรณีไม่ถูกต้องเอกสาไม่ครบถ้วนแจ้งให้ผู้ยื่นคำขอให้แก้ไขเพิ่มเติมให้ดำเนินการหากไม่ดำเนินการในขณะนั้นให้จัดทำบันทึกข้อตกลงความบกพร่องและรายการเอกสารหรือหลัดฐานยื่นเอกสารเพิ่มเติมภายในที่กำหนดโดยให้เจ้าหน้าที่และผู้ยื่นคำขอลงนามไว้ในบันทึกนั้นด้วย  (หมายเหตุ: -) | 20 วัน | องค์การบริหารส่วนตำบลนาเคียนอำเภอเมืองนครศรีธรรมราชจังหวัดนครศรีธรรมราช |
| 3) | **การพิจารณา**  เจ้าหน้าที่ตรวจสอบเอกสารลักษณะกรณีถูกต้องตามหลักเกณฑ์การอนุญาต - กรณีไม่ถูกต้องตามหลักเกณฑ์แนะนำให้ปรับปรุงแก้ไขด้านเอกสารการอนุญาต  (หมายเหตุ: -) | 20 วัน | องค์การบริหารส่วนตำบลนาเคียนอำเภอเมืองนครศรีธรรมราชจังหวัดนครศรีธรรมราช |
| 4) | **-**  ออกคำสั่งให้ดำเนินการอนุญาต  (หมายเหตุ: -) | 5 วัน | องค์การบริหารส่วนตำบลนาเคียนอำเภอเมืองนครศรีธรรมราชจังหวัดนครศรีธรรมราช |
| 5) | **-**  ชำระค่าธรรเนียมอนุญาตขอรับคืนไปเลี้ยงสัตว์  (หมายเหตุ: -) | 30 นาที | องค์การบริหารส่วนตำบลนาเคียนอำเภอเมืองนครศรีธรรมราชจังหวัดนครศรีธรรมราช |

**รายการเอกสาร หลักฐานประกอบ**

| **ลำดับ** | **ชื่อเอกสาร จำนวน และรายละเอียดเพิ่มเติม (ถ้ามี)** | **หน่วยงานภาครัฐผู้ออกเอกสาร** |
| --- | --- | --- |
| 1) | **บัตรประจำตัวประชาชน**  **ฉบับจริง**0ฉบับ  **สำเนา**1ฉบับ  **หมายเหตุ**- | - |
| 2) | **สำเนาทะเบียนบ้าน**  **ฉบับจริง**0ฉบับ  **สำเนา**1ฉบับ  **หมายเหตุ**- | - |
| 3) | **ตั๋วรูปพรรณสัตว์**  **ฉบับจริง**0ฉบับ  **สำเนา**1ฉบับ  **หมายเหตุ**- | - |

**ค่าธรรมเนียม**

| **ลำดับ** | **รายละเอียดค่าธรรมเนียม** | **ค่าธรรมเนียม (บาท / ร้อยละ)** |
| --- | --- | --- |
| *ไม่มีข้อมูลค่าธรรมเนียม* | | |

**ช่องทางการร้องเรียน แนะนำบริการ**

| **ลำดับ** | **ช่องทางการร้องเรียน / แนะนำบริการ** |
| --- | --- |
| 1) | องค์การบริหารส่วนตำบลนาเคียนหมู่ที่๗ตำบลนาเคียนอำเภอเมืองจังหวัดนครศรีธรรมราช  (หมายเหตุ: (โทร๐๗๕๓๕๕๓๑๓)) |
| 2) | ศูนย์บริการประชาชนสำนักปลัดสำนักนายกรัฐมนตรี  (หมายเหตุ: ( เลขที่ 1 ถ.พิษณุโลกเขตดุสิตกทม. 10300 / สายด่วน 1111 / www.1111.go.th / ตู้ปณ.1111 เลขที่ 1 ถ.พิษณุโลกเขตดุสิตกทม. 10300)) |
| 3) | ศูนย์รับเรื่องร้องเรียนการทุจริตในภาครัฐ  (หมายเหตุ: (สำนักงานคณะกรรมการป้องกันและปราบปรามการทุจริตในภาครัฐ (สำนักงานป.ป.ท.) - 99 หมู่ 4 อาคารซอฟต์แวร์ปาร์คชั้น 2 ถนนแจ้งวัฒนะตำบลคลองเกลืออำเภอปากเกร็ดจังหวัดนนทบุรี 11120 - สายด่วน 1206 / โทรศัพท์ 0 2502 6670-80 ต่อ 1900 , 1904- 7 / โทรสาร 0 2502 6132 - www.pacc.go.th / www.facebook.com/PACC.GO.TH  ศูนย์รับเรื่องร้องเรียนสำหรับนักลงทุนต่างชาติ (The Anti-Corruption Operation center) Tel : +66 92 668 0777 / Line : Fad.pacc / Facebook : The Anti-Corruption Operation Center / Email : Fad.pacc@gmail.com)) |

**แบบฟอร์ม ตัวอย่างและคู่มือการกรอก**

| **ลำดับ** | **ชื่อแบบฟอร์ม** |
| --- | --- |
| *ไม่มีแบบฟอร์ม ตัวอย่าง และคู่มือการกรอก* | |

**หมายเหตุ**

-

**ข้อมูลสำหรับเจ้าหน้าที่**

**ชื่อกระบวนงาน:**การควบคุมการเลี้ยงหรือการปล่อยสัตว์

**หน่วยงานกลางเจ้าของกระบวนงาน**:องค์การบริหารส่วนตำบลนาเคียนอำเภอเมืองนครศรีธรรมราชจังหวัดนครศรีธรรมราชกรมส่งเสริมการปกครองท้องถิ่นองค์การบริหารส่วนตำบลนาเคียนอำเภอเมืองนครศรีธรรมราชจังหวัดนครศรีธรรมราช

**ประเภทของงานบริการ:**กระบวนงานบริการที่เบ็ดเสร็จในหน่วยเดียว

**หมวดหมู่ของงานบริการ:** อนุญาต/ออกใบอนุญาต/รับรอง

**กฎหมายที่ให้อำนาจการอนุญาต หรือที่เกี่ยวข้อง:**

|  |
| --- |
| 1)ข้อบัญญัติองค์การบริหารส่วนตำบลนาเคียนเรื่องการควบคุมการเลี้ยงหรือการปล่อยสัตว์พ.ศ. ๒๕๕๔ |

**ระดับผลกระทบ:**บริการทั่วไป

**พื้นที่ให้บริการ:**ท้องถิ่น

**กฎหมายข้อบังคับ/ข้อตกลงที่กำหนดระยะเวลา:**ข้อบัญญัติองค์การบริหารส่วนตำบลนาเคียนเรื่องการควบคุมการเลี้ยงหรือการปล่อยสัตว์พ.ศ. ๒๕๕๔ **ระยะเวลาที่กำหนดตามกฎหมาย / ข้อกำหนด ฯลฯ:** 0.0

**ข้อมูลสถิติของกระบวนงาน:**

จำนวนเฉลี่ยต่อเดือน 0

จำนวนคำขอที่มากที่สุด 0

จำนวนคำขอที่น้อยที่สุด 0

**ชื่ออ้างอิงของคู่มือประชาชน:**การขออนุญาตการควบคุมการเลี้ยงหรือการปล่อยสัตว์อบต.นาเคียน

เอกสารฉบับนี้ดาวน์โหลดจากเว็บไซต์ระบบสารสนเทศศูนย์กลางข้อมูลคู่มือสำหรับประชาชน

Backend.info.go.th

วันที่เผยแพร่คู่มือ: -